《西溪次韵九首 其四》
宋代·刘跂

渔人一竿老，粗粝半饥虚。岂有令钩直，惟应恨网疏。

有时脚不袜，自笑食无鱼。我自馀尊在，愁眉尔暂舒。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。